CELEX: 32020D2032
Language: sk
Date: 2020-12-10 00:00:00
Title: Rozhodnutie Rady (SZBP) 2020/2032 z 10. decembra 2020, ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska

11.12.2020   
               
               
                  SK
               
               
                  Úradný vestník Európskej únie
               
               
                  L 419/28
               
            
         ROZHODNUTIE RADY (SZBP) 2020/2032
         z 10. decembra 2020,
         ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 15. februára 2010 prijala rozhodnutie 2010/96/SZBP (1), ktorým sa zriaďuje vojenská misia Európskej únie na podporu výcviku bezpečnostných síl Somálska (EUTM Somalia).
                  
               
                     (2)
                  
                  
                     Rada 19. novembra 2018 prijala rozhodnutie (SZBP) 2018/1787 (2), ktorým sa misia EUTM Somalia predĺžila do 31. decembra 2020.
                  
               
                     (3)
                  
                  
                     Politický a bezpečnostný výbor v kontexte komplexného a koordinovaného strategického preskúmania angažovanosti SBOP v Somálsku a Africkom rohu odporučil, aby sa mandát misie EUTM Somalia predĺžil do 31. decembra 2022.
                  
               
                     (4)
                  
                  
                     Rozhodnutie 2010/96/SZBP by sa malo zodpovedajúcim spôsobom zmeniť.
                  
               
                     (5)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa nezúčastňuje na vykonávaní tohto rozhodnutia, a teda neprispieva na financovanie tejto misie,
                  
               PRIJALA TOTO ROZHODNUTIE:
         
            Článok 1
            Rozhodnutie 2010/96/SZBP sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Misia
                           
                              „1.   Únia vedie vojenskú výcvikovú misiu (EUTM Somalia) s cieľom prispieť k budovaniu a posilneniu somálskych národných ozbrojených síl (SNAF), ktoré sa zodpovedajú somálskej národnej vláde, v súlade s potrebami a prioritami Somálska a s cieľom podporovať vykonávanie plánu transformácie Somálska v záujme presunu zodpovednosti v oblasti bezpečnosti na somálske orgány.
                           
                           
                              2.   Na účely dosiahnutia cieľov uvedených v odseku 1 sa v Somálsku nasadzuje vojenská misia EÚ zameraná na budovanie inštitúcií v sektore obrany prostredníctvom strategického poradenstva, ako aj na priamu podporu SNAF prostredníctvom výcviku, poradenstva a mentorstva.
                           
                           
                              3.   Misia EUTM Somalia bude od roku 2021 podporovať najmä rozvoj systému výcviku v zodpovednosti Somálska s cieľom postupne ho odovzdať SNAF v zásade do konca roka 2022. Misia EUTM Somalia bude poskytovať mentorovanie výcviku v zodpovednosti Somálska a povedie ho a bude vytvárať kapacity na sledovanie a hodnotenie jednotiek, ktoré vycvičila. Misia EUTM Somalia v prípade potreby a v rámci svojich prostriedkov a spôsobilostí poskytuje podporu aj iným aktérom Únie pri vykonávaní ich príslušných mandátov v oblasti bezpečnosti a obrany v Somálsku, najmä misii EUCAP Somalia, pokiaľ ide o interoperabilitu medzi SNAF a somálskym policajným zborom, aj pokiaľ ide o podporný balík mierového nástroja pre Afriku alebo akúkoľvek budúcu podporu zo strany Únie bezpečnostným silám Somálska.
                           
                           
                              4.   S výhradou schválenia Politickým a bezpečnostným výborom a v rámci svojich prostriedkov a kapacít misia EUTM Somalia okrem toho plánuje a vykonáva decentralizované činnosti na podporu regionálnych veliteľstiev SNAF.
                           
                           
                              5.   Vykonávanie činností na základe mandátu v Somálsku závisí od bezpečnostných podmienok v Somálsku a politického usmerňovania zo strany Politického a bezpečnostného výboru.“
                           
                        
                     
                  
                        2.
                     
                     
                        V článku 3 sa odseky 2 a 3 nahrádzajú takto:
                        
                           „2.   Veliteľstvo ozbrojených síl misie sa nachádza v Mogadiše a svoju činnosť vykonáva pod velením veliteľa ozbrojených síl misie EÚ. Zahŕňa podporné bunky v Bruseli a Nairobi, ako aj styčný úrad v Džibuti. Podporná bunka v Bruseli sa nachádza v MPCC.“
                        
                     
                  
                        3.
                     
                     
                        V článku 7 sa odsek 3 nahrádza takto:
                        
                           „3.   Misia EUTM Somalia udržiava a posilňuje koordináciu s Atalanta, s EUCAP Somalia a s príslušnými programami pomoci Únie. MPCC v súlade so svojím mandátom stanoveným v rozhodnutí Rady (EÚ) 2017/971 (*1) uľahčuje takúto koordináciu a výmenu informácií s cieľom zvýšiť súdržnosť, efektívnosť a synergie medzi misiami a operáciami spoločnej bezpečnostnej a obrannej politiky v tomto regióne.“
                        
                        
                           (*1)  Rozhodnutie Rady (EÚ) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133)."
                        
                     
                  
                        4.
                     
                     
                        V článku 10 sa dopĺňa tento odsek:
                        
                           „8.   Finančná referenčná suma na spoločné náklady vojenskej misie EÚ na obdobie od 1. januára 2021 do 31. decembra 2022 je 25 234 700 EUR. Percentuálny podiel tejto referenčnej sumy uvedený v článku 25 ods. 1 rozhodnutia (SZBP) 2015/528 je 0 % a percentuálny podiel uvedený v článku 34 ods. 3 uvedeného rozhodnutia je 0 %.“
                        
                     
                  
                        5.
                     
                     
                        V článku 12 sa odsek 2 nahrádza takto:
                        
                           „2.   Mandát vojenskej misie EÚ uplynie 31. decembra 2022.“.
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 10. decembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (Ú. v. EÚ L 44, 19.2.2010, s. 16).
         
            (2)  Rozhodnutie Rady (SZBP) 2018/1787 z 19. novembra 2018, ktorým sa mení a predlžuje rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska (Ú. v. EÚ L 293, 20.11.2018, s. 9).